สรุปภาวะตลาดต่างประเทศ ประจำวันที่ 25 ต.ค. 2565
สรุปภาวะตลาดต่างประเทศ ประจำวันที่ 25 ต.ค. 2565
สรุปภาวะตลาดต่างประเทศ ประจำวันที่ 25 ต.ค. 2565
26 ต.ค. 2565

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 300 จุดในวันอังคาร (25 ต.ค.) เนื่องจากนักลงทุนยังคงมีมุมมองว่า ข้อมูลเศรษฐกิจที่อ่อนแอลงจะทำให้ธนาคารกลางสหรัฐ (เฟด) ชะลอการเร่งปรับขึ้นอัตราดอกเบี้ย นอกจากนี้ การร่วงลงของอัตราผลตอบแทนพันธบัตรยังเป็นปัจจัยหนุนตลาด
ดัชนีเฉลี่ยอุตสาหกรรมดาวโจนส์ปิดที่ 31,836.74 จุด เพิ่มขึ้น 337.12 จุด หรือ +1.07%, ดัชนี S&amp;P500 ปิดที่ 3,859.11 จุด เพิ่มขึ้น 61.77 จุด หรือ +1.63% และดัชนี Nasdaq ปิดที่ 11,199.12 จุด เพิ่มขึ้น 246.50 จุด หรือ +2.25%
ตลาดหุ้นยุโรปปิดบวกในวันอังคาร (25 ต.ค.) เป็นวันที่ 2 ติดต่อกัน หลังจากการรายงานผลประกอบการที่ดีเกินคาดของบริษัทจดทะเบียนหลายแห่งได้ช่วยบดบังความวิตกเกี่ยวกับอัตราดอกเบี้ยที่ปรับตัวขึ้นอย่างรวดเร็ว และเศรษฐกิจยูโรโซนที่ชะลอตัวลง
ทั้งนี้ ดัชนี STOXX 600 ปิดที่ 407.61 จุด เพิ่มขึ้น 5.77 จุด หรือ +1.44%
ดัชนี CAC-40 ตลาดหุ้นฝรั่งเศสปิดที่ 6,250.55 จุด เพิ่มขึ้น 119.19 จุด หรือ +1.94%, ดัชนี DAX ตลาดหุ้นเยอรมนีปิดที่ 13,052.96 จุด เพิ่มขึ้น 121.51 จุด หรือ +0.94% และดัชนี FTSE 100 ตลาดหุ้นลอนดอนปิดที่ 7,013.48 จุด ลดลง 0.51 จุด หรือ -0.01%
ตลาดหุ้นลอนดอนปิดลบเล็กน้อยในวันอังคาร (25 ต.ค.) โดยตลาดถูกกดดันจากการที่เงินปอนด์แข็งค่าขึ้น และการปรับตัวลงของหุ้นกลุ่มธนาคารถ่วงตลาดลงด้วย อย่างไรก็ตาม การยืนยันการเข้ารับตำแหน่งนายกรัฐมนตรีอังกฤษคนใหม่ของนายริชี ซูนัคได้ช่วยหนุนตลาดขึ้นจากระดับต่ำสุดของวัน
ทั้งนี้ ดัชนี FTSE 100 ตลาดหุ้นลอนดอนปิดที่ 7,013.48 จุด ลดลง 0.51 จุด หรือ -0.01%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันอังคาร (25 ต.ค.) โดยได้แรงหนุนจากการอ่อนค่าของสกุลเงินดอลลาร์ และการแสดงความเห็นเกี่ยวกับภาวะอุปทานน้ำมันตึงตัวของผู้อำนวยการสำนักงานพลังงานสากล (IEA)
ทั้งนี้ สัญญาน้ำมันดิบ WTI ส่งมอบเดือนธ.ค. เพิ่มขึ้น 74 เซนต์ หรือ 0.9% ปิดที่ 85.32 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนธ.ค. เพิ่มขึ้น 26 เซนต์ หรือ 0.3% ปิดที่ 93.52 ดอลลาร์/บาร์เรล
สัญญาทองคำตลาดนิวยอร์กปิดบวกในวันอังคาร (25 ต.ค.) เนื่องจากการอ่อนค่าของสกุลเงินดอลลาร์และการร่วงลงของอัตราผลตอบแทนพันธบัตรสหรัฐเป็นปัจจัยหนุนตลาด นอกจากนี้ นักลงทุนยังเข้าซื้อทองคำในฐานะสินทรัพย์ที่ปลอดภัย หลังสหรัฐเปิดเผยข้อมูลที่อ่อนแอ
ทั้งนี้ สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 3.9 ดอลลาร์ หรือ 0.24% ปิดที่ 1,658 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 16 เซนต์ หรือ 0.83% ปิดที่ 19.349 ดอลลาร์/ออนซ์
สัญญาพลาตินัมส่งมอบเดือนม.ค. ลดลง 6.9 ดอลลาร์ หรือ 0.74% ปิดที่ 919.7 ดอลลาร์/ออนซ์
สัญญาพัลลาเดียมส่งมอบเดือนธ.ค. ลดลง 49 ดอลลาร์ หรือ 2.5% ปิดที่ 1,918.80 ดอลลาร์/ออนซ์
เงินปอนด์แข็งค่าขึ้นเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กในวันอังคาร (25 ต.ค.) เนื่องจากนักลงทุนขานรับการแต่งตั้งนายริชี ซูนัค เป็นนายกรัฐมนตรีคนใหม่ของอังกฤษอย่างเป็นทางการ
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.9% แตะที่ระดับ 110.9500
เงินปอนด์แข็งค่าเมื่อเทียบกับดอลลาร์สหรัฐ ที่ระดับ 1.1472 ดอลลาร์ จากระดับ 1.1280 ดอลลาร์ ขณะที่ยูโรแข็งค่าขึ้นสู่ระดับ  0.9961 ดอลลาร์ จากระดับ 0.9878 ดอลลาร์
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 147.98 เยน จากระดับ 148.81 เยน และอ่อนค่าลงเมื่อเทียบกับฟรังก์สวิส ที่ระดับ 0.9958 ฟรังก์ จากระดับ 1.0009 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3621 ดอลลาร์แคนาดา จากระดับ 1.3711 ดอลลาร์แคนาดา